Държавен вестник, бр. 104, 2025 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  104
(2) Решенията на комисията се вземат с 
мнозинство повече от половината от при­
съствалите членове.
(3) Заседанията на комисията и взетите 
решения се документират с протоколи, кои­
то се подписват от присъствалите членове.
Чл. 12. (1) Публичната покана за участие 
в процедура за вписване в съответния списък 
по чл. 3, ал. 1 се оповестява на страницата 
на БНБ в интернет.
(2) Индивидуалните покани за участие 
в процедура, ако такива са одобрени от 
Управителния съвет на БНБ, се изпращат до 
физически и юридически лица с утвърдена 
репутация и име в областта на оценяване­
то на активи или в областта на одита във 
финансовия сектор.
Раздел II
Заявление за вписване в списъците по 
чл. 3, ал. 1
Чл. 13. (1) В списъците по чл. 3, ал. 1 се 
вписват лица, които отговарят на съответ­
ните изисквания на глава втора.
(2) За целите на ал. 1 лицето, кандидат­
стващо за вписването му в съответния списък 
по чл. 3, ал. 1, подава заявление.
(3) Физическо лице по чл. 1, ал. 1 прилага 
към заявлението и:
1. документ за призната правоспособност, 
когато е приложимо, съответно придобита 
професионална квалификация по чл. 6, т. 1;
2. автобиография, съдържаща данни за 
професионалния опит на лицето;
3. документи, удостоверяващи професио­
налния опит;
4. декларация, че лицето не е било осъж­
дано за умишлено престъпление извън Репуб­
лика България, когато лицето е български 
гражданин; за лицата, които не са български 
граждани – свидетелство за съдимост или 
друг аналогичен документ, а когато в дър­
жавата им по обичайно местопребиваване 
не се издава такъв, се представя декларация;
5. декларация:
а) за обстоятелства по чл. 4, т. 1, букви 
„б“ – „г“, съответно по чл. 5, т. 1, букви „в“ 
и „г“ или чл. 6, т. 3;
б) по чл. 7, ал. 1, т. 2 – 7.
(4) Одиторско дружество по чл. 4, т. 2 
прилага към заявлението и:
1. декларация за обстоятелствата по чл. 4, 
т. 1, букви „б“ – „г“ и по чл. 7, ал. 2, т. 1 и 3;
2. документи по ал. 3 за поне един регист­
риран одитор – физическо лице, упражняващ 
професията си в одиторското дружество. 
(5) Дружество на независим оценител по 
чл. 5, т. 2 прилага към заявлението и:
1. декларация за обстоятелствата по чл. 5, 
т. 1, букви „в“ и „г“ и чл. 7, ал. 3, т. 1 и 3;
2. документи по ал. 3 за поне едно физи­
ческо лице с правоспособност на независим 
оценител, което упражнява професията си 
в дружеството.
(6) Приложените към заявлението доку­
менти се предоставят в оригинал или като 
заверени от заявителя копия, като при по­
искване заявителят е длъжен да представи 
оригинала на съответния документ.
(7) Приложените към заявлението доку­
менти и информация се представят на бъл­
гарски език. Всички документи на чужд език 
се представят в оригинал и се придружават 
с превод на български език, а съответните 
официални документи трябва да бъдат и 
легализирани в съответствие с изискванията 
на българското законодателство.
(8) Документ може да бъде заменен с 
нотариално заверена декларация в случаите, 
когато правната система на чуждата държава 
не предвижда издаването на такъв, което 
се удостоверява с издаден от съответните 
компетентни органи на тази държава офи­
циален документ.
(9) Когато е налице несъответствие между 
документите, представени в оригинал и в 
превод на български език, за верни се при­
емат всички данни и информация, посочени 
в превода на български език.
(10) Приложените към заявлението до­
кументи и информация се предоставят на 
хартиен и електронен носител.
(11) Председателят на комисията по чл. 9, 
ал. 2 може да изисква от заявителя да пред­
стави допълнителни документи и информа­
ция с цел установяване на обстоятелствата, 
необходими за извършване на преценка за 
наличието на условията за вписването му 
в съответния списък по чл. 3, ал. 1, като 
определя срок за предоставянето им.
(12) Заявителят е длъжен незабавно да 
информира писмено БНБ за всяка промяна в 
информацията, съдържаща се в заявлението 
и в приложените към него документи, която 
е настъпила след подаване на заявлението, 
включително когато вече предоставена ин­
формация не е точна, пълна или достоверна. 
(13) В случаите по ал. 12 заявителят следва 
да идентифицира съответната информация, 
в която е настъпила промяна, нейното мяс­
то в първоначалното заявление, причината 
за настъпилата промяна в информацията, 
актуализираната информация, както и да 
потвърди, че останалата информация в за­
явлението остава непроменена.